Elon Musk anunță că își vinde toate proprietățile pentru a crea un oraș pe Marte.
Elon Musk a declarat că îşi va vinde toate proprietăţile. Musk vrea să folosească resursele pentru un oraş pe Marte. CEO-ul Tesla are o avere de peste 100 de miliarde de dolari.
Elon Musk a spus că îşi vinde proprietăţile cu scopul este de a crea un oraş pe Marte şi de a ne transforma într-o specie multiplanetară. Patronul Tesla şi SpaceX anunţă că e posibil să păstreze doar acţiunile companiilor, pentru că are nevoie de o casă doar atunci când e cu copiii, iar atunci poate închiria una. Elon Musk are 7 copii şi o avere de peste 100 de miliarde de dolari. "Cred că este important ca omenirea să evolueze într-o civilizaţie spaţială, o specie multiplanetară. Avem nevoie de resurse enorme pentru a construi un oraş pe Marte. În urmă cu două luni mi-am vândut reşedinţa principală din Los Angeles. Acum aparţine unui chinez. Iar acum vindem mai multe case. Tot ceea vreau este să deţin acţiunile Tesla şi SpaceX. Dacă vor merge prost, atunci şi eu, ca om, voi eşua. Primul om pe Marte îl vom vedea probabil peste 6 ani, dar poate chiar peste 4. Voi merge în spaţiu în 2 sau 3 ani, cred", a declarat Musk.